Pekingin olympialaisissa 2008 Hongisto eteni jatkoon 200 metrin ensimmäisistä alkueristä ajalla 20,62, mutta karsiutui toisissa alkuerissä ajalla 20,76. Torinon sisäratojen EM-kisoissa 2009 hän osallistui 400 metrille karsiutuen alkuerissä alle 23-vuotiaiden Suomen ennätysajalla 47,70. Helsingin EM-kisoissa 2012 Hongisto juoksi 4 × 100 metrin viestijoukkueessa, jonka alkuerän aika 39,85 ei riittänyt loppukilpailuun.